钦定古今图书集成/明伦汇编/官常典/第498卷 > 耶律阿鲁扫古
## 钦定古今图书集成/明伦汇编/官常典/第498卷 > 耶律阿鲁扫古

按《辽史》本传：“阿鲁扫古，字乌古邻，孟父房之后。重熙
末，补祗候郎君。清宁初，加安州团练使。太康中，历怀
德军节度使，奚六部秃里太尉。诏与枢密官措画东
北边事，改左护卫太保。侍上，言多率易，察无他肠，以
故上优贷之。八年，知西北路招讨使事。时边部耶睹
刮等来侵，阿鲁扫古诱北阻卜酋豪磨古斯攻之，俘”
获甚众，以功加左仆射。复讨耶睹刮等，误击磨古斯，
北阻卜由是叛命遣都监张九讨之，不克。二室韦与
六院部特满、群牧、宫分等军，俱陷于敌。阿鲁扫古不
以实闻，坐是削官，决以大杖。寿隆间，累迁惕隐兼侍
中，赐保节功臣。道宗崩，与宰相耶律俨总山陵事。干
统中，致仕，卒。